Castilla i León

Castilla i León, tamién mentau comu Castilla i Lión (oficialmenti en castellanu: Castilla y León) es una comunidá utónoma española costituía en 1983 cona unión del País Leonés cona gran parti de Castilla la Vieja. El su territoriu s'alcuentra assitiau ena parti norti la meseta la península Ibérica, i se correspondi mayoritariamenti cona parti española dela cuenca del Dueru. Está hormá polas provincias d'Ávila, Burgus, León, Palencia, Salamanca, Segovia, Soria, Valladolís i Çamora. Es la comunidá utónoma con mayol destensión d'España. Tal i comu el Estatutu d'Utonomía de Castilla i León arrecoji nel su preámbulu (2007): L'Estatutu d'Utonomía no estableci esplícitamenti una capital. Nun prencipiu las Cortis s'assitiarun de horma provisional en Burgus; tamién se palró al tentu d'assitial la capital en Tordesillas, enque la decisión final hue assitial las Cortis de mó provisional nel castillu de Fuensaldaña. Finalmenti, pol mé duna Lei Orgánica aprevá en 1987, se decidió establecel que la Junta de Castilla i León —el goviernu dela comunidá— i las Cortis —el órganu legislativu— tuvieran la su sé definitiva ena ciá de Valladolís. Al igual que otras comunidais autónomas españolas, comu País Vascu, se considera la capital la ciá ena que s'alcuentran las estitucionis básicas dela comunidá. El Estatutu d'Utonomía defini una serii de valoris esencialis i símbolus delos abitantis de Castilla i León, comu el su patrimoñu lengüísticu (aludiendu ala lengua castellana i al restu de lenguas palrás ena comunidá: el leonés i el gallegu) o el su patrimoñu estóricu, artísticu i natural. Entri los símbolus s'alcuentran el blasón, la bandera, el pendón, l'inu (enque no essisti), al tiempu qu'el 23 d'abril quea definíu comu Dia de Castilla i León, en conmemoración dela derrota sufría polos exércitus delas ciais castellanas ena batalla de Villalar duranti la Guerra delas Comunidais de Castilla, en 1521. Organiçación territorial Arraya al norti con el Prencipau d'Asturias, Cantabria i País Vascu, al esti con La Rioja i Aragón, al sul cona Comunidá de Mairil, Castilla-La Mancha i Estremaúra, i al oesti con Galicia i Portugal, i está hormá pol nuevi provincias: Ávila, Burgus, León, Palencia, Salamanca, Segovia, Soria, Valladolís i Çamora. Patrimoñu lingüísticu Dalcuerdu con el Estatutu d'Utonomía de Castilla i León, nesta Comuniá se palran quatru luengas: el castellanu, el leonés, en angunas árias del oesti la comunidá, que "sedrá ojetu de proteción específica [...] pol su particulal valol endrentu del patrimoñu luengüísticu dela Comunidá", el gallegu, el cual, sigún arrecogi el Estatutu d'Utonomía, "goçará de respetu i proteción enos lugaris en que abitualmenti se gasti" (hundamentalmenti, enos lugaris arrayantis con Galicia de las comarcas de El Bierzo i Sanabria) i el euskera en La Puebla de Arganzón (Burgus). Dessisti tamién la Palra el Rebollal, que angunus crassifican endrentu la luenga estremeña i otrus, endrentu la leonesa. Referencias Atijus p'ahuera Junta de Castilla i León Cortis de Castilla i León Procuraol del Común de Castilla i León Conseju Conómicu i Social Conseju dela Juventú de Castilla i León Portal de turismu de Castilla i León Hundación del Patrimoñu Estóricu de Castilla i León Hundación del Patrimoñu Natural de Castilla i León En Commons ai conteníu multimedia sobre Castilla i León.